Заспо Ранко под јабланом
Заспо Ранко под јабланом
Отуд иду три девојке
Међу собом говориле
Шта би која најволела.
Најстарија говорила:
Ја бих прстен најволела;
А средња је говорила:
Ја бих појас најволела;
Најмлађа је говорила:
Ја бих Ранка најволела,
Прстен ће се разломити,
Појас ће се подерати,
Али Ранко мој, па мој!

Извор 
ПЕСМАРИЦА. 1. У Новом Саду: Епископска књигопечатња, 1866. стр. 33.

Љубавне песме